याज्ञवल्क्यस्मृतिः/व्यवहाराध्यायः/लेख्यप्रकरणम्
<table>		
		
<td><p>		
	यः कश्चिदर्थो निष्णातः स्वरुच्या तु परस्परम्  ।लेख्यं तु साक्षिमत्कार्यं तस्मिन्धनिकपूर्वकम्  । । २.८४  । ।	</p>
<td><p>		
	समामासतदर्धाहर् नामजातिस्वगोत्रकैः   ।सब्रह्मचारिकात्मीय पितृनामादिचिह्नितम्  । । २.८५  । ।	</p>
<td><p>		
	समाप्तेऽर्थे ऋणी नाम स्वहस्तेन निवेशयेत् ।मतं मेऽमुकपुत्रस्य यदत्रोपरि लेखितम्  । । २.८६  । ।	</p>
<td><p>		
	साक्षिणश्च स्वहस्तेन पितृनामकपूर्वकम्  ।अत्राहं अमुकः साक्षी लिखेयुरिति ते समाः   । । २.८७  । ।	</p>
<td><p>		
	उभयाभ्यर्थितेनैतन्मया ह्यमुकसूनुना   ।लिखितं ह्यमुकेनेति लेखकोऽन्ते ततो लिखेत् । । २.८८  । ।	</p>
<td><p>		
	विनापि साक्षिभिर्लेख्यं स्वहस्तलिखितं तु यत् ।तत्प्रमाणं स्मृतं लेख्यं बलोपधिकृतादृते   । । २.८९  । ।	</p>
<td><p>		
	ऋणं लेख्यकृतं देयं पुरुषैस्त्रिभिरेव तु   ।आधिस्तु भुज्यते तावद्यावत्तन्न प्रदीयते   । । २.९०  । ।	</p>
<td><p>		
	देशान्तरस्थे दुर्लेख्ये नष्टोन्मृष्टे हृते तथा   ।भिन्ने दग्धेऽथवा छिन्ने लेख्यं अन्यत्तु कारयेत् । । २.९१  । ।	</p>
<td><p>		
	संदिग्धलेख्यशुद्धिः स्यात्स्वहस्तलिखितादिभिः   ।युक्तिप्राप्तिक्रियाचिह्न संबन्धागमहेतुभिः   । । २.९२  । ।	</p>
<td><p>		
	लेख्यस्य पृष्ठेऽभिलिखेद्दत्त्वा दत्त्वा र्णिको धनम्  ।धनी वोपगतं दद्यात्स्वहस्तपरिचिह्नितम्  । । २.९३  । ।	</p>
<td><p>		
	दत्त्वा र्णं पाटयेल्लेख्यं शुद्ध्यै वान्यत्तु कारयेत् ।साक्षिमच्च भवेद्यद्वा तद्दातव्यं ससाक्षिकम्  । । २.९४  । ।	</p>
</table>